સામગ્રી: ઍડનમાં કામ કરવાથી કારકિર્દી શરૂ કરનાર ધીરુભાઈએ ભારતમાં આવીને ફૅબ્રિકયાર્નનો વેપાર શરૂ કર્યો, તેમાં સફળતા મળતાં કાપડની મિલ નાખી. તેઓ પેટ્રોકેમિકલ તથા મોબાઇલક્ષેત્ર સુધી પોતાનો વ્યાપ વિસ્તાર્યો. 

આ કૅરિયર વિશેની ચર્ચા 'ઉજળું એટલું દૂધ અને પીળું એટલું સોનું' જેવી નથી રહી. આ ગાળા દરમિયાન તેમના તથા ઉદ્યોગજૂથ ઉપર સરકારી નીતિઓ અને નિમણૂકોમાં દખલના આરોપ પણ લાગ્યા છે. 

ઑસ્ટ્રેલિયન પત્રકાર હમીશ મૅકડૉનાલ્ડે ધીરુભાઈના જીવન ઉપર 'ધ પૉલિયેસ્ટર પ્રિન્સ, ધ રાઇઝ ઑફ ધીરુભાઈ અંબાણી' નામનું પુસ્તક લખ્યું. 

જોકે એ પુસ્તક કાયદાકીય કેસોને કારણે ભારતમાં પ્રકાશિત ન થયું, પરંતુ અન્ય રીતે તેણે ભારતીય વાચકો સુધી પગપેસારો કરી લીધો છે. 

પુસ્તક પૉઝિટિવ, પુસ્તક નૅગેટિવ 

પુસ્તકના લેખક હમીશ મૅકડૉનાલ્ડના કહેવા પ્રમાણે, 'મને એ વાતનું આશ્ચર્ય થયું કે રિલાયન્સ ઇન્ડસ્ટ્રિઝના ધીરુભાઈ અંબાણી વિશેના પુસ્તકનો ભારતમાં પ્રકાશનનો પ્રયાસ થયો, પરંતુ દેશની અલગ-અલગ હાઈકોર્ટમાં કેસ અને ભારે ફોન કોલને કારણે પુસ્તકની આવૃત્તિ દબાઈ ગઈ.'

મૂળ ઑસ્ટ્રેલિયન મૅકડૉનાલ્ડ એ સમયે 'ફાર ઇસ્ટર્ન ઇકૉનૉમિક રિવ્યૂ'ના સંવાદદાતા હતા અને બાદમાં 'સિડની મૉર્નિંગ હેરાલ્ડ'ના ફોરેન ઍડિટર તરીકે પણ ભારતમાં રહ્યા હતા. 

મૅકડૉનાલ્ડે અંબાણી વિશેનું પુસ્તક લખવાનું શરૂ કર્યું, ત્યારે ધીરુભાઈ અંબાણી પણ તેની સાથે સહમત હતા, 'અંબાણીને લાગતું હતું કે તેમની કહાણીથી યુવા ભારતીયોને પ્રેરણા મળી શકે છે, એટલે તેઓ પોતાની કહાણી કહેવા માટે તૈયાર થયા હતા.'

પુસ્તકનો પ્રોજેક્ટ ચાલુ હતો, તે દરમિયાન  જ મૅકડૉનાલ્ડે એક લેખ લખ્યો, જે અંબાણી પરિવારને 'બદનક્ષીજનક' જણાયો, એટલે લેખક તથા અંબાણી પરિવારના સંબંધમાં ખટાશ આવી ગઈ.

મૅકડૉનાલ્ડના કહેવા પ્રમાણે, "જેમણે વાત કરવાની તૈયારી દાખવી હતી, તેઓ ખસી ગયા અને નામ ન આપવાની શરતે વાત કરવા તૈયાર થયા."

આજે આ પુસ્તકને ધીરુભાઈ અંબાણીની 'અનૌપચારિક આત્મકથા' સમાન માનવામાં આવે છે. 

ઑસ્ટ્રેલિયામાં પુસ્તકનું પ્રકાશન 

મૅકડૉનાલ્ડના પુસ્તક 'પૉલિયેસ્ટર પ્રિન્સ'નું ભારતમાં પ્રકાશન ન થયું, પરંતુ 1999માં તેનું ઑસ્ટ્રેલિયામાં પ્રકાશન શક્ય બન્યું.  

'ધ ન્યૂયૉર્ક ટાઇમ્સ' અને 'ઇન્ડિયા ટુડે' જેવાં અખબારો અને સામયિકોએ આ પુસ્તકનો રિવ્યૂ કર્યો, જેમાં ચાંદીના ચલણી સિક્કાને ગાળીને તેને બુલિયન બજારમાં વેચવા કે એલ. ઍન્ડ ટી. (લાર્સન ઍન્ડ ટુબ્રો)ને ખરીદવા માટે કેવા પ્રયાસ કરવામાં આવ્યા એવા કિસ્સાને...\nઅગાઉની સામગ્રીનો સારાંશ નીચે મુજબ કરી શકાય છે:
ધીરજલાલ હીરાચંદ અંબાણી એટલે ધીરુભાઈ અંબાણી. એક એવા ગુજરાતી ઉદ્યોગપતિ, જેનું ઉદાહરણ 'શૂન્યમાંથી સર્જન' કરવા માટે આપવામાં આવે છે.